b"\n_START_ARTICLE_\nAntoni Rius i Mir\xc3\xb3\n_START_SECTION_\nBiografia\n_START_PARAGRAPH_\nEs va llicenciar en Ci\xc3\xa8ncies per la Universitat de Barcelona i es va doctorar a la de Madrid el 1910 amb matr\xc3\xadcula d'honor. El 1912 va guanyar la c\xc3\xa0tedra de qu\xc3\xadmica a l'Escola d'Ind\xc3\xbastries de Santander i en aquest temps va ampliar estudis, pensionat pel govern, a Lausana i Zuric, Su\xc3\xafssa. El 1919 viatj\xc3\xa0 a Alemanya. Va col\xc2\xb7laborar amb Joan Abell\xc3\xb3 Pascual en la ind\xc3\xbastria farmac\xc3\xa8utica. El 1922 donava classes a l'Escola Industrial de Saragossa. El 1945 ingress\xc3\xa0 a la Reial Acad\xc3\xa8mia de Ci\xc3\xa8ncies Exactes, F\xc3\xadsiques i Naturals de Madrid i el 1960 a la Reial Acad\xc3\xa8mia Nacional de Farm\xc3\xa0cia. Fou president de la Reial Societat Espanyola de F\xc3\xadsica i Qu\xc3\xadmica de Madrid, vicepresident del Consejo Superior de Investigaciones Cient\xc3\xadficas i vocal dels Patronats Alfonso el Sabio i Juan de la Cierva. i catedr\xc3\xa0tic de la Universitat Central de Madrid._NEWLINE_Va rebre la gran creu de l'Orde d'Alfons X el Savi i fou cavaller de l'Orde de l'Infant Dom Henrique de Portugal. La ciutat de Reus li ha dedicat un carrer. Era oncle de l'advocat i jurista Antoni Pedrol Rius."